
	Kreditning to‘liq qiymati miqdori:

_____(_________________) foiz

so‘z bilan


JISMONIY SHAXSLARGA MIKROQARZ AJRATISH BO‘YICHA TUZILADIGAN ________-SONLI KREDIT SHARTNOMASI
       ______________                                                           202_-yil «___» ___________

“Mikrokreditbank” aksiyadorlik-tijorat banki (keyingi o‘rinlarda “Bank” deb yuritiladi) nomidan Bosh bank tomonidan berilgan 20___-yil “_____”-______________ dagi ___________-sonli ishonchnoma asosida ish yurituvchi “Mikrokreditbank” ATB ___________________________ boshlig‘i _______________________  bir tarafdan, jismoniy shaxs ________________________ (keyingi o‘rinlarda “Qarz oluvchi” deb yuritiladi) (Pasport ma’lumotlari: seriyasi: ____ №: _____________ , _______________________ tomonidan ______-yil “____”-______________da berilgan) ikkinchi tarafdan, birgalikda esa “Tomonlar” deb yuritiladiganlar, mazkur  shartnomani quyidagi mazmunda tuzdilar:
I. ASOSIY TUSHUNCHALAR
1.1. Ushbu shartnomada quyidagi tushunchalardan foydalaniladi:


Mikroqarz – jismoniy shaxslarga O‘zbekiston Respublikasining Qonunchiligiga asosan qaytarishlilik, to‘lovlilik, muddatlilik va ta’minlanganlik shartlari asosida maqsadlilik shartlari qo‘llanilmagan holda milliy valyutada beriladi.
Mikroqarzni qaytarish muddati – mikroqarz bo‘yicha asosiy qarz va foizlarni qaytarish muddati.


II. SHARTNOMA MAZMUNI
2.1. “Bank”, “Qarz oluvchi”ga ushbu shartnomada nazarda tutilgan shartlarda mikroqarz ajratadi, “Qarz oluvchi” esa undan kredit berishning umumiy qoidalariga (ta’minlanganligi, muddatliligi, qaytarishliligi va to‘lovliligiga) rioya etgan holda foydalanadi va qaytaradi.


III. UMUMIY QOIDALAR
3.1. Ushbu shartnoma kuchga kirgandan e’tiboran 3 (uch) bank ish kuni ichida “Bank” “Qarz oluvchi”ga mikroqarzdan foydalanish imkonini beruvchi ssuda hisobvarag‘ini ochadi va ushbu shartnomaning 3.2-bandiga asosan mikroqarz summasini belgilaydi.


3.2. Mikroqarz miqdori ________________ (___________so‘z bilan_________) so‘mni tashkil etadi.


3.3. Mikroqarz naqd yoki qarz oluvchining nomiga milliy valyutada ochilgan plastik kartasiga o‘tkazib berish orqali _____ oygacha bo‘lgan muddatga, imtiyozli davrsiz ____ oyga asosiy qarzni teng taqsimlangan holda qaytarish sharti bilan ajratiladi.
3.4. Mikroqarz summasi o‘tkazilganligi to‘g‘risidagi ssuda hisobvarag‘ida tegishli buxgalteriya o‘tkazmasi aks ettirilganidan so‘ng berilgan hisoblanadi.

3.5. Mikroqarz uchun yillik ___ (___________so‘z bilan____________) foiz miqdorida ustama haq hisoblanadi.


3.6. Foizlar kreditning asosiy qarzi so‘ndirilguncha bo‘lgan davr uchun hisoblanadi. 
3.7. “Qarz oluvchi” tomonidan qarzning qaytarilishi mazkur shartnomaning ajralmas qismi hisoblangan 1-ilovada qayd etilgan kreditni qaytarish jadvaliga muvofiq amalga oshirilishi lozim.


3.8. Tomonlarning o‘zaro kelishuviga muvofiq kreditdan foydalanganlik uchun foiz stavkasi turi o‘zgarmas yoki o‘zgaruvchi, kreditning asosiy summasi va foizlarini to‘lash usuli differensial yoki annuitet tartibida foydalanilishi mumkin. 


3.9. “Qarz oluvchi” ning bank plastik kartasi (BPK) hisobvarag‘iga har oy kirim qilinadigan oylik ish haqi, pensiya va boshqa turdagi kelib tushgan mablag‘lar hamda naqd pul hisobidan kredit shartnomasi shartlariga muvofiq kreditning asosiy qarzi va foiz qarzdorliklari sundirilib boriladi. Bunda, birinchi navbatda, muddati o‘tgan foizlar va asosiy qarz, keyingi navbatda hisoblangan joriy foiz qarzdorligi va asosiy qarz sundiriladi.


3.10. “Qarz oluvchi” mikroqarzning asosiy qarzi va foiz qarzdorliklarini shartnomada belgilangan muddatda so‘ndirmagan taqdirda qarzdorliklar bank tomonidan qarz oluvchining bank plastik kartasidan akseptsiz ravishda undirib olinadi.


3.11. Mikroqarzning asosiy qarzi shartnomada belgilangan muddatda sundirilmagan taqdirda, bank yuzaga kelgan qarzdorliklarni shartnomada belgilanadigan qo‘shimcha foizlar bilan birgalikda ta’minot hisobidan (kafilning hisobvarag‘idagi mablag‘, garovdagi mulk yoki ta’minotning boshqa turi hisobidan) belgilangan tartibda so‘ndirish chorasini ko‘radi.


IV. TOMONLARNING HUQUQ VA MAJBURIYATLARI
4.1. “Bank” quyidagi majburiyatlarga ega:


4.1.1. Mikroqarz ajratish bo‘yicha Kredit komissiyasining ijobiy qarori qabul qilingandan so‘ng 3 (uch) bank ish kuni ichida mijozga ssuda va boshqa zarur hisobvaraqlar ochadi;


4.1.2. Qarz oluvchiga mikroqarz naqd yoki qarz oluvchining nomiga milliy valyutada ochilgan plastik kartasiga o‘tkazib beradi;


4.1.3. “Qarz oluvchi” ning bank plastik kartasi (BPK) hisobvarag‘idan va naqd pul hisobidan mikroqarz shartnomasi shartlariga muvofiq mikroqarzning asosiy qarzi va foiz qarzdorliklarini so‘ndirishga yo‘naltirib boradi;


4.1.4. Bank tomonidan mazkur kredit bo‘yicha qarzdorliklarni so‘ndirish uchun bank hisobvarag‘i va (yoki) bank omonatidan (shu jumladan, bank kartalari bo‘yicha) mablag‘lar hisobvaraq (omonat) egasining topshirig‘isiz hisobdan chiqarilganda, bank ushbu mablag‘ hisobdan chiqarilgan sanadan boshlab keyingi ish kunidan kechiktirmagan holda hisobvaraq (omonat) egasiga uning hisobvarag‘idan qancha miqdordagi mablag‘ qanday sabablarga asosan va kimning foydasiga chiqarilganligini ko‘rsatgan holda xabarnoma (ma’lumotnoma) (shaxsan, pochta orqali, mobil telefonga SMS va boshqa qanallar orqali) yuboradi.


4.1.5. Kredit shartnomasi bo‘yicha muddati o‘tkazib yuborilgan qarzdorlik yuzaga kelganda, bank qarz oluvchi zimmasidagi qarz yuki yanada oshib ketishining oldini olish maqsadida muddati o‘tkazib yuborilgan qarzdorlik yuzaga kelgan sanadan boshlab 7 (yetti) kalendar kuni davomida qarz oluvchi bilan shartnomada kelishilgan har qanday aloqa bog‘lash usullaridan, shu jumladan elektron aloqa vositalaridan yoki qonun hujjatlarida nazarda tutilgan boshqa usullardan foydalanib, qarz oluvchiga muddati o‘tkazib yuborilgan qarzdorlik yuzaga kelganligi haqida xabar beradi.


4.1.6. Bank qonun hujjatlari talablarini hisobga olgan holda kredit shartnomasi bo‘yicha qarz oluvchini muddati o‘tkazib yuborilgan qarzdorlikni qaytarish majburiyatlari bajarilmaganligi holati, muddati, summalari, tarkibi va oqibatlari haqida xabardor qiladi hamda qarz oluvchidan muddati o‘tkazib yuborilgan qarzdorlik yuzaga kelishi sabablarini so‘raydi.

4.1.7. Qarz oluvchidan mikroqarzning joriy to‘lovi uchun kreditni (qarzni) qaytarish jadvalida belgilangan summaga nisbatan ko‘p mablag‘ kelib tushsa, u holda bank kelib tushgan mablag‘ning ortiqcha qismini, biroq oy yakuniga qadar hisoblanadigan (foiz) to‘lovlari hisob-kitobini inobatga olgan holda undan ortiqcha qismi qarz oluvchining kreditining (qarzning) asosiy qarzini so‘ndirishga yo‘naltirishi mumkin.
4.1.8. Kreditni qaytarish jadvali rasmiylashtirilgandan so‘ng qarz oluvchi tomonidan kredit qisman muddatidan oldin so‘ndirilishi munosabati bilan kredit bo‘yicha to‘lovlarni amalga oshirish sanalari va muddatlari yoki oraliq kredit to‘lovlarining miqdorlari o‘zgarganda bank kreditni qaytarish jadvalini yangidan rasmiylashtirib, qarz oluvchiga taqdim qilishi lozim.


Bunda, kreditni qaytarish jadvali yangidan rasmiylashtirilishi bilan undan oldin mavjud bo‘lgan kreditni qaytarish jadvali o‘z kuchini yo‘qotgan hisoblanadi.


4.1.9. Bank tomonidan qarz oluvchiga kredit shartnomasi qonuniy kuchga kirib, qarz oluvchi tomonidan to‘lov topshiriqnomasi bankka taqdim etilgan kundan kechiktirib kredit ajratilgan holatda, bank mijozga kechiktirilgan kredit summasidan 0,1% miqdorida jarima to‘lab beradi.


4.1.10. Bank qarz oluvchiga kredit shartnomasida nazarda tutilgan kreditni berishdan butunlay yoki qisman bosh tortgan taqdirda, ushbu kredit bo‘yicha mablag‘lar berishni to‘xtatib qo‘yish to‘g‘risida qaror qabul qilingan sanadan boshlab keyingi ish kunidan kechiktirmasdan qarz oluvchiga kredit berish to‘xtatilganligi va uning sabablari yuzasidan yozma xabarnoma yuborishi shart.

4.2. Bankning huquqlari:


4.2.1. Mikroqarzning asosiy qarzi shartnomada belgilangan muddatda so‘ndirilmasa, bank yuzaga kelgan qarzdorliklarni shartnomada belgilanadigan qo‘shimcha foizlar bilan birgalikda ta’minot hisobidan (kafilning hisobvarag‘idagi mablag‘, garovdagi mulk yoki ta’minotning boshqa turi hisobidan) belgilangan tartibda so‘ndirish chorasini ko‘radi;


4.2.2. “Bank”, “Qarz oluvchi” ga ajratilgan kredit bo‘yicha muddati  o‘tgan kredit qarzdorligi, grafik bo‘yicha qarzdorligi, asosiy qarz va unga hisoblangan barcha foiz to‘lovlari, shuningdek oshirilgan foizi o‘z vaqtida qaytarilmagan taqdirda, mazkur qarzdorliklar hamda to‘lovlarni qarz oluvchining O‘zbekiston Respublikasi hududidagi barcha bank muassasalarida har qanday valyutada ish haqi (pensiya) va boshqa maqsadlar bo‘yicha ochilgan plastik karta(lar)sidan hamda omonat hisobvaraqlaridagi pul mablag‘laridan akseptsiz avtomatik ravishda yechib oladi.

Agarda akseptsiz undirib olish “Qarz oluvchi” ga tegishli bo‘lgan xorijiy valyutada ochilgan bank plastik karta(lar)si va omonat hisobvaraqlariga nisbatan qo‘llanilsa, bank kredit bo‘yicha barcha qarzdorliklar va to‘lovlar yuzasidan zarur mablag‘larni yechib olinadigan sanada Markaziy bankning valyutani sotish kursi bo‘yicha konvertatsiya qilingan holda akseptsiz tartibda yechib oladi.

4.2.3. Mijoz tomonidan ushbu shartnoma shartlarining bajarilishi, kredit ta’minoti, kredit shartnomasi shartlari to‘g‘risidagi ma’lumotlarni Kredit axboroti tahliliy markazi va O‘zbekiston Respublikasi Markaziy banki Kredit Axboroti Davlat Reyestriga taqdim qilib boradi;


4.2.4. “Qarz oluvchi” tomonidan mazkur shartnoma shartlari to‘liq yoki qisman bajarilmagan taqdirda, xususan muddati o‘tgan qarzdorlik yuzaga kelganda, “Qarz oluvchi” ning o‘zidan yoki uning ish beruvchisidan ishdan bo‘shaganligi yoki ish haqi kreditni qaytarish grafigi bo‘yicha qarzdorlikni to‘lay olmaydigan darajada kamayganligi haqida ma’lumot olinganda yoki “Qarz oluvchi” pensioner bo‘lib, pensiya jamg‘armasidan uning pensiyasi kamayganligi to‘g‘risida ma’lumot olingan taqdirda bank plastik kartochkasiga ta’qiq qo‘yadi;
4.2.5. Bank qarz oluvchini quyidagi omillarni hisobga olgan holda o‘z moliyaviy ahvolini tahlil qilishi zarurligi to‘g‘risida ogohlantirishi lozim:

- qarz oluvchining qarz yuki joriy moliyaviy ahvoliga mos kelishi;

- bank xizmatini ko‘rsatish shartnomasida ko‘rsatilgan majburiyatlarini bajarishi uchun taxminan qaysi muddatlarda va qancha miqdorda pul mablag‘lari kelib tushishi kutilayotganligi (masalan, jismoniy shaxslar uchun - ish haqi to‘lanishi, boshqa daromadlar olishi davriyligi);
- kredit shartnomasi bo‘yicha o‘z majburiyatlarini bajara olmasligiga olib kelishi mumkin bo‘lgan yengib bo‘lmas kuch ta’siridagi vaziyatlar va boshqa holatlar yuz berishi ehtimoli (shu jumladan jismoniy shaxslar uchun - ishini yo‘qotish, o‘ziga bog‘liq bo‘lmagan sabablarga ko‘ra ish haqi va boshqa turdagi daromadlarni kechikib olishi, ishga joylashishi, sog‘lig‘ining yomonlashganligi natijasida daromadlarining tushib ketishi).


4.2.6. Qarz oluvchi kredit shartnomasi bo‘yicha qarzning asosiy summasini qaytarish va (yoki) foizlarni to‘lash muddatlarini buzganda, bank tegishli kredit shartnomasida nazarda tutilgan usulda nizoni sudgacha hal qilish yuzasidan o‘z talabnomasini qarz oluvchiga yetkazish.
4.2.7. Talabnomada belgilangan muddatda o‘ttiz kun ichida qarz oluvchi unda ko‘rsatilgan talablarni lozim darajada bajarmaganda, bank tegishli talab bilan sudga murojaat qilish.


4.2.8. Kredit qarz oluvchi tomonidan muddatida qaytarilmagan holda muddati o‘tgan kredit asosiy qarzdorligiga foiz hisoblash kredit shartnomasida ko‘rsatilgan foiz miqdori darajasidan 1,5 baravar miqdorda amalga oshiradi;

4.2.9. Mijozning daromadi (oylik ish haqi/pensiyasi) kamaygan hollarda “Bank” mikroqarz summasini bir tomonlama kamaytirishga haqlidir.


4.3. “Qarz oluvchi” ning majburiyatlari:


4.3.1. Mikroqarz qoldig‘ini ushbu shartnomada ko‘rsatilgan muddatlarda BPK hisobvarag‘iga kirim qilinadigan oylik ish haqi, pensiya yoki boshqa turdagi mablag‘lar hisobidan hamda naqd pul mablag‘larini kirim qilish orqali qaytarish jadvaliga asosan o‘z muddatida to‘lab boradi;


4.3.2. Mikroqarz ajratish uchun bankka taqdim etilgan ish haqi yoki pensiya daromadlarining bank plastik kartasiga tushishini ta’minlaydi;

4.3.3. Oylik ish haqi maoshi yoki pensiya miqdori kamaygan taqdirda bu haqda bankni 3 (uch)  bank ish kuni mobaynida xabardor qiladi;


4.3.4. Ishdan bo‘shagan taqdirda, ish beruvchiga ishdan bo‘shatish to‘g‘risida ariza bergan kundan keyin bir bank ish kuni ichida bankni xabardor qilish hamda kredit qarzdorliklarini so‘ndiradi.


4.3.5. “Qarz oluvchi” ga ajratilgan kredit bo‘yicha muddati o‘tgan kredit qarzdorligi, grafik bo‘yicha qarzdorligi, asosiy qarz va unga hisoblangan barcha foiz to‘lovlari, shuningdek oshirilgan foizi o‘z vaqtida qaytarilmagan taqdirda, mazkur qarzdorliklar hamda to‘lovlarning qarz oluvchining O‘zbekiston Respublikasi hududidagi barcha bank muassasalarida har qanday valyutada ish haqi (pensiya) va boshqa maqsadlar bo‘yicha ochilgan plastik karta(lar)sidan hamda omonat hisobvaraqlaridagi pul mablag‘laridan akseptsiz avtomatik ravishda bank tomonidan yechib olinishiga rozilik bildirish va qarshilik qilmaslik.

Agarda akseptsiz undirib olish “Qarz oluvchi” ga tegishli bo‘lgan xorijiy valyutada ochilgan bank plastik karta(lar)si va omonat hisobvaraqlariga nisbatan qo‘llanilsa, kredit bo‘yicha barcha qarzdorliklar va to‘lovlar yuzasidan zarur mablag‘larning yechib olinadigan sanada Markaziy bankning valyutani sotish kursi bo‘yicha konvertatsiya qilingan holda akseptsiz tartibda bank tomonidan yechib olinishiga rozi bo‘lish va bunga qarshilik qilmaslik.


4.3.6. Bank plastik kartasi (BPK) hisobvarag‘iga kelib tushgan va naqd pul mablag‘lar hisobidan mikroqarz summasi qaytaradi.


4.3.7. Shartnoma bekor qilingan hollarda qarz oluvchi kredit asosiy qarzi va foiz to‘lovlarini muddatidan oldin to‘liq qaytarish majburiyatini oladi.


4.4. “Qarz oluvchi” ning huquqlari:


4.4.1. Mikroqarz berish qoidalari bilan tanishib chiqish;


4.4.2. O‘z huquq va majburiyatlari to‘g‘risida, shu jumladan mikroqarz berish bilan bog‘liq barcha xarajatlar haqida ishonchli hamda to‘liq axborot olish;


4.4.3. Shartnoma shartlarining belgilangan tartibda va muddatlarda bajarilishini talab qilish.


4.4.4. Qarz oluvchi mikroqarz bo‘yicha garovda turgan o‘zining depozitidagi (omonatidagi) mablag‘larini mikroqarz shartnomasi davrining xohlagan vaqtida depozit (omonatning) amal qilish muddatidan qat’iy nazar, mazkur kreditni (qarzni) qaytarish uchun yo‘naltirish huquqiga ega.


Bunda, qarz oluvchi mikorqarz bo‘yicha garovda turgan o‘zining muddatli depozitidagi (omonatidagi) mablag‘larini shartnomada ko‘rsatilgan depozit (omonat) muddati tugagunga qadar mikroqarzni qaytarish uchun yo‘naltirmoqchi bo‘lsa, u bu haqida bankka (depozitni) omonatni qaytarishni mo‘ljallayotgan sanadan kamida bir oy oldin xabardor qilish.


4.4.5. Mazkur shartnomaning 4.1.4-bandida belgilangan Xabarnomani (ma’lumotnomani) olish usuli qarz oluvchi tomonidan mustaqil ravishda tanlash.


V. MIKROQARZ BO‘YICHA TA’MINLASH.

5.1. Ushbu shartnoma bo‘yicha berilgan mikroqarz quyidagilar bilan ta’minlanadi:


5.1.1. Bank va ________________________________________________ sug‘urta kompaniyasi o‘rtasida 20___-yil “____”-____________ da tuzilgan _______-sonli mikroqarz asosiy qarzining qaytmasligini sug‘urtalash yuzasidan sug‘urta shartnomasi bo‘yicha sug‘urta polisi.


5.1.2. Bank va _____________________________________________ o‘rtasida 20___-yil “____”-____________ da tuzilgan _______-sonli kafillik shartnomasi bilan;

5.1.3. ___________________________________________________________________
_______________qo‘shimcha ta’minot taqdim qilinganda to‘ldiriladi_____________________
_______________________________________________________________________________________________________________________________________________________________________________________________________________________________________.

Mikorqarzning qaytarilishini ta’minlash bilan bog‘liq bo‘lgan hujjatlarni zarur darajada rasmiylashtirish bo‘yicha har qanday xarajatlarni Qarz oluvchi o‘z zimmasiga oladi.


5.2. Kredit ta’minotining holati (kafilning moliyaviy holati) yomonlashganda bank qarz oluvchidan qo‘shimcha ta’minot taqdim etilishini talab etish huquqiga ega.

5.3. Majburiyatlarning bajarilishini ta’minlashning bir nechta usullari mavjudligi bir-biriga zid bo‘lmaydi, majburiyatlarni bajarishning har qaysi usuli mustaqil hisoblanadi va bir-biriga bog‘liq bo‘lmaydi.


5.4. Zarurat bo‘lganda, undirishni majburiyatlarning bajarilishini ta’minlash usullariga qaratishda tanlash huquqi Bankda qoladi, u o‘z xohishiga ko‘ra talabni usullardan istalganiga qo‘yishi yoki majburiyatlarni bajarishni ta’minlashning barcha usullariga qo‘yishi mumkin.

5.5. Qarz oluvchi kreditni ta’minlashni kredit summasining kamida 125 foizi darajasida tutish majburiyatini oladi.


5.6. Bankka aloqador shaxslar bo‘yicha ta’minotning miqdori kredit summasining 130 foizidan kam bo‘lmasligi shart.

5.7. Kreditning ta’minlanishini belgilovchi hujjatlar ushbu shartnomaning uzviy qismi hisoblanadi.
VI. TARAFLARNING JAVOBGARLIGI
6.1. Shartnoma majburiyatlari to‘liq yoki qisman bajarilmaganda, tomonlar amaldagi qonunchilik asosida javobgardirlar.


6.2. Agar, “Qarz oluvchi” tomonidan mikroqarz mablag‘lari o‘z muddatida qaytarilmaganda mikroqarzning asosiy qismi “Bank” tomonidan sud jarayonidagi kreditlar hisob raqamiga o‘tkazilsa yoki ko‘zda tutilmagan holatlar (95413) hisob raqamiga o‘tkazilsa, mazkur shartnomaning 4.2.8-bandida belgilangan qo‘shimcha foiz stavkasi qo‘llaniladi va hisoblangan foizlar “Qarz oluvchi”dan undiriladi;


6.3. Tomonlar o‘z majburiyatlari bo‘yicha o‘zlarining mulklari bilan ham javobgardir.

VII. NIZOLARNI HAL QILISH TARTIBI
7.1. Ushbu shartnoma yoki uning ijrosi bilan bog‘liq masalalar yuzasidan kelib chiqadigan barcha nizolar tomonlarning kelishuvi bilan hal qilinadi.

7.2. Tomonlarning kelishuvi bilan hal qilib bo‘lmaydigan nizolar qonun hujjatlarida belgilangan tartibda tegishli sudlarda ko‘rib chiqish orqali hal qilinadi.


VIII. FORS-MAJOR
8.1. Tomonlarning erki va istagiga bog‘liq bo‘lmagan hamda oldindan ko‘ra bilish yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufayli taraflar mazkur Shartnoma bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgarlikdan ozod etiladilar.


Quyidagilar favqulodda vaziyatlar (fors-major) bo‘lib hisoblanadi: suv toshqini, yong‘in, zilzila, portlash, bo‘ron, yer ko‘chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari.


8.2. Fors-major holatlari yuzaga kelganda majburiyatlar bajarish muddati bunday holatlar va ularning oqibatlari davom etgan vaqtga mutanosib ravishda kechiktiriladi.
8.3. Tomonlar fors-major holatlari vujudga kelganligi va tugaganligi haqida zudlik bilan yozma ravishda bir-birlarini xabardor qilishlari lozim.

8.4. Tomonlar zimmalariga olgan majburiyatlarini bajarmaganligi yoki lozim darajada bajarmaganligi uchun, agar mazkur holat favqulodda va bartaraf etib bo‘lmaydigan holatlar (fors-major) yuzaga kelishi oqibatida yuz berganligini hamda ular tomonidan lozim darajada bajarilishi uchun barcha mumkin bo‘lgan va ularga bog‘liq bo‘lgan barcha choralarni ko‘rganliklarini isbotlasalar Fors-major holati deb topilishi mumkin.

8.5. Tomonlar fors-major haqida ikkinchi tarafni zudlik bilan yozma ravishda xabardor qilishi shart va yozma xabar kelib tushgan vaqtdan boshlab shartnomaning 8.4-bandida ko‘rsatilgan holatlar o‘z isbotini topishi lozim.

8.6. Fors-major holatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi shart.


IX. SHARTNOMANING AMAL QILISH MUDDATI
9.1. Ushbu shartnoma Tomonlar imzolagan kundan boshlab tuzilgan hisoblanadi va ta’minot hujjatlari rasmiylashtirilib bankka taqdim etilgandan so‘ng yuridik kuchga kiradi.
9.2. Tomonlar o‘z majburiyatlarini to‘liq bajargunga qadar amal qiladi.


X. YAKUNIY QOIDALAR
10.1. Mazkur shartnoma bir xil yuridik kuchga ega bo‘lgan ikki nusxada tuzilib, tomonlarning har biriga bir nusxadan beriladi.


10.2. Mazkur shartnomada nazarda tutilmagan mavjud boshqa holatlar amaldagi qonunchilik va normativ hujjatlar asosida tartibga solinadi.

10.3. Ushbu shartnomani imzolash bilan Qarz oluvchi o‘ziga tegishli zaruriy shaxsiy ma’lumotlarni Bank tomonidan olinishi, qayta ishlanishi va/yoki talab qilinishi huquqini beradi.

10.4. Shartnomaga barcha o‘zgartirish va qo‘shimchalar tomonlarning kelishuvi orqali amalga oshiriladi va rasmiylashtiriladi.


10.5. Shartnomaga bir tomonlama qo‘shimcha va o‘zgartirishlar kiritilishiga yo‘l qo‘yilmaydi.

XI. TOMONLARNING HUQUQIY MANZILLARI VA REKVIZITLARI
	BANK:
	QARZ OLUVCHI:

	"Mikrokreditbank" ATB ________________________________ filiali
Manzil: ______________________________

_____________________________________.

tel: __________________________________
h/v: ____________________

STIR: _____________ 

INN: ______________
OKONX: __________________
	Manzil: _____________________________
Tel: _________________________________
Pasport ma’lumotlari: ___ №________ ______________________________________ tomonidan ___.___.______ yilda berilgan
STIR: __________________________

	   TOMONLARNING IMZOLARI


	__________________ filiali boshlig‘i:

_________________               _____________

Bosh buxgalter:

_________________               _____________

Huquqshunos:

_________________               _____________

M.O‘.
	Qarz oluvchi:  

_____________________________________

                         _____________

                                 imzo


	QARZ OLUVChI: Men, _________________ o‘z qo‘li bilan ___________________                           

ushbu shartnomani o‘qidim, shartnomadagi bo‘lim va bandlar hamda undagi so‘zlarning mazmuni, mohiyati aniq va tushunarli bo‘lganligi uchun mazkur shartnomani imzolayman va uni so‘zsiz bajaraman.

	                                                                          ____________________


                                                              (imzo)

Plastik karta raqami: _ _ _ _  _ _ _ _  _ _ _ _  _ _ _ _ amal qilish muddati _ _ / _ _


BANK ______________                                                                                                        QARZ OLUVCHI______________
                     (imzo)                                                                                                                                                        (imzo)

[image: image1.png]